SYNEX วิ่งแรง 7% โบรกฯเพิ่มคาดการณ์กำไรปี 63 คาดโต 13% รับรายได้พุ่ง-ต้นทุนต่ำ
SYNEX วิ่งแรง 7% โบรกฯเพิ่มคาดการณ์กำไรปี 63 โต 13% รับรายได้พุ่ง-ต้นทุนต่ำ
SYNEX วิ่งแรง 7% โบรกฯเพิ่มคาดการณ์กำไรปี 63 โต 13% รับรายได้พุ่ง-ต้นทุนต่ำ
21 ส.ค. 2563

ผู้สื่อข่าวรายงานว่า ราคาหุ้น บริษัท ซินเน็ค (ประเทศไทย) จำกัด (มหาชน) หรือ SYNEX ล่าสุด ณ เวลา 10.30 น. อยู่ที่ระดับ 12.20 บาท ปรับตัวขึ้น 0.80 บาท หรือ  7.02% ด้วยมูลค่าการซื้อขาย 53.94  ล้านบาท
โดย บล.เคทีบี (ประเทศไทย) ระบุในบทวิเคราะห์ฯแนะ”ซื้อ”หุ้นบมจ.ซินเน็ค (ประเทศไทย) (SYNEX) ปรับราคาเป้าหมายขึ้นเป็น 16.50 บาท จากเดิม 15.00 บาท จากการปรับประมาณการกำไรสุทธิปี 2563-2564 ขึ้นปีละ 12% โดยมีมุมมองบวกจากรายได้ที่จะขยายตัวต่อเนื่อง หนุนโดยการเข้ามาของ 5G, การเติบโตของ Gaming device ที่ดีต่อเนื่อง และอัตรากำไรขั้นต้น จะเพิ่มขึ้นในระยะยาวตามสัดส่วนรายได้กลุ่ม Commercial ที่ดีขึ้น
ทั้งนี้ ปรับประมาณการกำไรสุทธิปี 2563 ขึ้น 12% เป็น 594 ล้านบาท (+13% จากช่วงเดียวกันเมื่อปีก่อน) และปี 2564 ขึ้น 12% เป็น 709 ล้านบาท (+19% จากช่วงเดียวกันเมื่อปีก่อน) โดยเป็นผลของการปรับรายได้เพิ่มขึ้น และต้นทุนทางการเงินลดลง ราคาหุ้นปรับตัวขึ้น และ Outperform SET +28%/+77% ใน 1 และ 3 เดือน จาก outlook ที่ยังดีต่อเนื่องในครึ่งปีหลัง และปี 2564 และเป็นวัฏจักรขาขึ้นรอบใหม่จากการเข้าสู่ยุค 5G โดยประเมินว่ากำไรปี 2563-2565 จะกลับมาขยายตัวต่อเนื่องที่ +14% CAGR
 
 